open-index/open-wikipedia-markdown huggingface dataset:
Rambo: First Blood Part II

**Rambo: First Blood Part II** (euskaraz *Rambo: Lehenbiziko Odola II. Zatia*) 1984ko George P. Cosmatos estatubatuar zinema zuzendariaren akziozko gerra filma bat da. David Morrell idazlearen *First Blood* eleberrian oinarrituta dago. Bertan, Sylvester Stallone, Richard Crenna, Charles Napier, Steven Berkoff, Julia Nickson eta Julian Turner aktoreek antzeztu zuten.

Filma honek aurrekari bat bazuen, 1982ko *First Blood*, bai eta beste bi jarraipen ere, 1988ko *Rambo III* eta 2008ko *Rambo*. Filmak honek mundu osoan sekulako arrakasta izan zuen, 150 milioi inguruko diru etekinak bereganatu eta *Back to the Future* filmaren ondoren 1985an diru irabazi gehien lortu zituen bigarren filma izan zelarik. Bestalde, orduko AEBtako Ronald Regan presidentearen harreta ere piztu zuen, filma eta protagonistaren antzezpenak goratu baizituen. Filma bera maiz estatubatuar inperioalismoaren ikurtzat jo izan da, bai eta 1980ko hamarkadako filma esaguratsuenetakotzat ere.

## Argumentua 
AEBetako Armadako goi-agintariek Rambo (Sylvester Stallone) espetxetik atera eta Vietnamrera misio berri bat gauzatzera bidali dute: Vietnamgo Gerran desagertutako estatubatuar gudariak topatzea eta haien jaioterrira bizirik ekarraztea. Paratxutean jauzi eta oihanera ailegatzean, laban bat, arkua eta geziak bakarrik daramatzala, etsaia ez erasotzeko eta argazkiak ateratzeko bakarrik agintzen zaio. Baina usteak erdi ustel, misioa okertu eta Rambok bere kaxaz jardun beharko du...

## Aktoreak 
* Sylvester Stallone: John J. Rambo
* Richard Crenna: Samuel Trautman kolonela
* Charles Napier: Murdock marshalla
* Steven Berkoff: Podovsky teniente kolonela
* Julia Nickson: Co-Bao
* Martin Kove: Ericson
* George Cheung: Tay tenientea
* Andy Wood: Banks
* William Ghent: Vinh kapitaina (gerra-presoen kontzentrazio-zelaiko komandantea)
* Voyo Goric: Yushin sarjentua
* Dana Lee: Kinh kapitaina
* Baoan Coleman: kanoiontziko kapitaina
* Steve Williams: bizialdi guztirako espetxe zigorra duen presoa
* Don Collins: 1. gerra-presoa

## Kanpo estekak 
* *Rambo: First Blood Part II* filmaren IMDBko fitxa irakurgai
Interfase

**Interfase** izan daiteke:
* **Interfase (kimika)**, materiaren bi egoera desberdinen, edo dispertsio baten bi faseen arteko ukitzegunea edo muga.
* **Interfase (biologia)**, lehen eta bigarren zatiketa meiotikoen arteko periodoa.

## Erreferentziak
Saaremaa poni

**Saarema ponia**,( , Suedieraz: **Ösel ponia**), Estoniako bertako zaldi arraza bat da. Bere tamaina zein beste hainbat ezaugarriengatik ponien sailkapen taldean sartzen da.

Egun galdurik dago Suediako Öland poniarekin senidetutik zegoen.

Arrazak Ösel uhartean dauka jatorria bereziki, baina Estoniako beste zenbait lekuetara zabaldurik dago. **Saaremaa** (danieraz: *Øsel*; errusieraz: *Сааремаа*; alemanez: *Ösel*; suedieraz: *Ösel*; letonieraz: *Sāmsala*; polonieraz: *Sarema*) Estoniako uharte nagusia da (finlandieraz *Saarenmaa* deritzo, eta "uhartearen lurraldea" esan nahi du).

## Ezaugarriak 
Saaremaa ponia Estoniako bertako zaldiaren aldaera bat bezala hartzen da.

## Kanpo estekak
Abstinentzia

**Abstinentzia** plazera edo atsegina sortzen duen zerbaiti uko egitea da, hala nola sexu-abstinentzia (sexu harremanak izateari uko egitea) eta baraua (alkoholdun edariak edan eta haragia jateari uztea, esaterako), behin-behineko epe batez edo mugarik gabeko denbora batez. Aszetismoari dagokion praktika bat eta maiz doktrina filosofiko eta moral erlijioso batekin loturik agertzen da. Abstinentzia arrazoi terapeutikoengatik ere gerta daiteke.

## Kanpo estekak
Xenoturbella

***Xenoturbella*** Bilateriako generoko ziren har animalia phyllum bat dira.

## Espezieak 
* *Xenoturbella bocki*
* *Xenoturbella westbladi*

## Kanpo estekak
Sua (argipena)

**Su, Sua** edo **SUA** hitzak adiera zenbait ditu:

* **sua**, erregai baten oxidazio-prozesua;
* **Su**, Gar izarraren orbitako exoplaneta, euskarazko izenda duena, Virgo konstelazioan.
* **Sua**, Euskal Herriko argitaletxea, bidaia eta mendizaletasuna ardatz dituena;
* **Sua**, Irango herria.
* **Sua**, Maruri-Jatabeko rock musika talde bat
Robert Walser

**Robert Walser** (Biel hirian, Suitza, 1878ko apirilaren 15a - Herisau, Suitza, 1956ko abenduaren 25a) Suitzan jaiotako idazlea izan zen. Alemanieraz idatzi zuen.

## Bizitza 
Famili ugari baten semea, Karl Walser margolariaren anaia izan zen. Hamalau urterekin, ikasketak utzi zituen; eta, idazketan jardun ahal izateko, era guztietako lanbideetan aritu zen -mandatari, aktore, liburu-saltzaile, bankuko langile, artxibozain, idazkari-. Silesiako gaztelu batean etxezain izateko klaseak ere hartu zituen. Ezinegon handia zuen, eta bere liburuetako pertsonaiena bezain alderraia eta ezegonkorra zuen bizitza. Izan ere, bizimodu nomada aukeratu zuen, eta Stuttgarten, Zurichen, Berlinen eta Bernan bizi izan zen. Azken hiri horretan egon zen lehen sei urteetan bakarrik, esaterako, hamabost aldiz aldatu zuen etxez.

Hainbat idazle handik goraipatu dute ; hala, Kafkak, Robert Musilek, Elias Canettik eta Walter Benjaminek bere liburuei buruz berotasun handiarekin idatzi zuten. Halaber, Thomas Bernhardek eta Peter Handkek alemanezko idazleen azken belaunaldiengan izan duen eragin ukaezina oroitarazi dute. Hala eta guztiz ere, bere argitalpenek ez dute inoiz irakurleen arrakastarik lortu, eta idazleak bere obrak argitaratzeko zailtasun handiak izan zituen.

1925ean, herentziazko zorotasun baten lehen zeinuak agertu zitzaizkion. Askotan mozkortu egiten zen, eta entzunezko aluzinazioak, gaueko beldurrak eta agresibitate krisiak zituen. Bere arreba Lisa Walserrek, hil zen arte, etengabe sostengatu zuen; eta, 1929an, bere aholkuei jarraiki, Walser Waldauko zoroetxean sartu zen, borondatez. Laster, Herisaura transferitu zuten, eta bertan bizi izan zen hil arte, eguberri egun batean, inguruan paseatzen ari zela, han hogeita lau urte eman ondoren.

## Lanak 
### Elaberriak 
* *Geschwister Tanner.* 1907
* *Der Gehülfe.* 1908
* *Jakob von Gunten.* 1909
* *Der Spaziergang.* 1917
* *Der Räuber.* 1925
Euskaratua badago “Jakob von Gunten” eleberria. Tonu autobiografiko argia du. Gazte zenean etxezainen eskolan izandako zenbait hilabeteko esperientziaren ondorioz idatzi zuen. Izan ere, eremu hori mendetasuna eta altxamendua, desioa eta bere frenoak, ikertzeko erabili zuen. Liburu horretan, beraz, ordenaren goraipamena eta ironia batera agertzen dira.

### Kontaketak 
* *Fritz Kochers Aufsätze.* 1904
* *Geschichten.* 1914
* *Poetenleben.* 1917
* *Die Rose.* 1925
* *Aus dem Bleistiftgebiet Band 1-6. Mikrogramme 1924/33.*

### Poesia 
* *Gedichte.* 1909
* *Feuer. Unbekannte Prosa und Gedichte.*
* *Aufsätze.* 1913

## Erreferentziak 
 
## Kanpo estekak 
* Robert Walser-Zentrum http://www.robertwalser.ch/
Gai zerrenda

thumb|Talde baten bilera aurreko gai zerrenda.

**Gai zerrenda** edo **agenda** idatzizko testu bat da, non batzar jakin batean adostutako akordioak eta landuko diren gaiak zerrendatuta ageri diren. Helburu nagusia batzarra aldez aurretik antolatzea da, eta batzarrean denbora ondo aprobetxatzeko bidea prestatzea.

## Erabilera 
Gai zerrenda behar duten batzar formalak egiten dituzten erakundeak mota askotarikoak izan daitezke. Batzar formal horietan, aldez aurretik, bilerara joango diren partaide guztiek idatziz, dokumentu baten bidez, jakin beharko dute batzarrerako aurreikusten diren nondik norakoak zeintzuk diren.

Gai zerrenda egin eta gero, kopia bana ematen zaie bildutako pertsonei, eta haiek gai zerrendarekiko desadostasuna ager dezakete. Gero, batzarra gai zerrendari jarraikiz egin beharko da eta batzarra gertatzen den bitartean, idazkari batek gai garrantzitsuenei buruz oharrak hartuko ditu, eta, oro har, bilera amaitzean edo amaitu eta denbora gutxira, gai zerrendan oinarrituta, akta bat idatziko du. Batzuetan xehetasunak grabagailu baten edo takigrafo baten bidez biltzen dira. Arrunki, gai zerrenda ez da oso luzea izan behar eta horretarako gai garrantzitsuenetan kontzentratu ohi dira, ia inoiz ez da batzarrean gertatutakoa hitzez hitz idazten, nahiz eta parlamentu bileretan hala egiten den. Batzar oso formaletan, gai zerrendak gorde egiten dira, dokumentu juridiko garrantzitsutzat.

Bileraren amaieran edo hurrengo bileraren hasieran, gai zerrenda irakurtzen da eta horren behin betiko onarpenari buruz hitz egiten da. Gai zerrenda idazkariaren eta bilera deitu zuenaren sinadurak izan behar ditu eta batzuetan bilerara joan ziren guztiena ere.

## Erreferentziak 
## Kanpo estekak 
* Gai zerrenden ereduak.
* : *Manual de la secretaria eficaz* G. Bercovici eta C. Harache. Bartzelona:Planeta, 2005.

## Ikus, baita ere 
* Akta (bilera)
Demospongiae

**Demospongiae** Poriferaren barruan sailkatzen den animalia klasea bat da. Belaki herzudurak, espikulak dituzte, silizio dioxido eginak.

## Kanpo estekak
2013ko Esku Huskako Lau eta Erdiko Pilota Txapelketa Nagusia

**Esku Huskako Lau eta Erdiko Pilota Txapelketa Nagusia, 2013koa** 2013an Esku Pilota Enpresen Ligak antolatutako Esku Huskako Lau eta Erdiko Pilota Txapelketa Nagusia da. Asegarce eta Aspe enpresetako pilotariek parte hartu zuten.

Hemeretzi pilotarik, bi taldetan banatuta, final laurdenetan sailkatutakoak bi taldetan guztiak guztien kontra ligatxoa jokatu zuten, eta bi onenak finalera igaro ziren.

Finala, berriro, Gasteizen izan zen 2013ko abenduaren 14an, noiz Olaizola II.ak Martinez de Irujo 22-16 irabazi zuen.

## Emaitzak 
### Final hamaseigarrenak 

### Final zortzirenak 

### Final laurdenak 
#### Ligaxka - A Taldea 
##### Sailkapena 

#### Ligaxka - B Taldea 
##### Sailkapena 

### Fase finala 
## Erreferentziak 
## Kanpo estekak
Giles, Hameko nekazaria

***Giles, Hameko Nekazaria*** () J. R. R. Tolkienek idatzitako fantasiazko alegia da. Liburuak ez du bere legendariumekin oso lotura esturik eta Giles nekazariaren eta Chrysophylax izeneko herensugearen arteko topaketa azaltzen du.

## Kanpo estekak
Thor (filma)

**Thor** 2011ko Kenneth Branagh iparrirlandar zinema zuzendariaren superheroi filma bat da. Stan Lee, Larry Lieber eta Jack Kirby komikigileen *Thor* komikian oinarrituta dago, hau eran berean, eskandinaviar mitologia eta Thor jainkoan oinarritua dagoelarik.

Bitxikeria gisa, Marvel Comics komikietxeko superheroien filma gehienetan jaotzen den bezala, honatko honetan ere Stan Lee komikigileak bere agerpen laburra egin zuen, hain zuzen ere Mexiko Berriko basamortuan dagoen Thorren Mjölnir mailua kate batez lotu eta kamioi batek bultzaturik lurretik atera nahi duen kamioilaria delarik.

## Argumentua 
Thor (Chris Hemsworth) Asgardeko gerlari harroputz eta handigura bat da, bere arduragabekeriak Asgard eta Izotzezko Erraldoein arteko antzinako gerra bat berpiztu duelarik. Ondorioz, Thorren aita eta Asgardeko erregea den Odinek (Anthony Hopkins) Thor erresumatik erbesteratu, jainkozko ahalmenak kendu eta Lurrera bidaltzen du, gizakien artean gizaki arrunt gisa bizi eta apal eta zuhur izaten ikas dezan. Thorren anaiordea den Lokik (Tom Hiddleston) bere anaia hiltzeko asmoz Asgardeko indar ilunenak bidaltzen dituenean, jad zertxobait apaldutako Thor, superheroi bat beharrezkoa dela jabetuko da.

## Aktoreak 
* Chris Hemsworth: Thor jainkoa, Odinen semea
* Tom Hiddleston: Loki jainkoa, Odinen semeordea
* Natalie Portman: Jane Foster, Lurran Thor jainkoa topatzen duen zientzialaria
* Anthony Hopkins: Odin, Thor eta Lokiren aita, Asgardeko erregea
* Rene Russo: Freyja, Thor eta Lokiren ama
* Jaimie Alexander: Sif, Asgardeko emakumezko gerlaria eta Thorren laguna
* Colm Feore: Laufey, Izotzezko Erraldoien erregea
* Stellan Skarsgård: Selvig doktorea, astrofisikoa
* Kat Dennings: Jane Foster eta Selvig doktorearen laguntzzaile bekarioa
* Ray Stevenson: Volstagg
* Tadanobu Asano: Hogun
* Joshua Dallas: Fandral
* Idris Elba: Heimdall

## Kanpo estekak 
* *Thor* filmaren iragarkia ikusgai. Youtube.com 
* Thor filmaren IMDBko fitxa irakurgai 
* Filmaren webgunea
Barau

thumb|Proba nuklearren aurkako nazioarteko baraua, Grenoble, 1990.
**Barau**a borondatez elikagai eta edari oro edo horietako jakin batzuk hartzeari utzi edo horiek neurri txikiagoan hartzeari deritzo. Arrazoi filosofiko, erlijioso eta terapeutikoengatik egin daiteke eta ordu batzuk, egun bat nahiz egun batzuetako iraupena izan dezake. Baraua egiten den aldiari baraualdi deritzo. Protesta moduan ere egin daiteke eta orduan gose greba deitzen zaio.

Baraua edo zetosia onuragarria dela azaldu da ikerketa batzuetan. Ikerketa horiek batez ere aldizkako barauari eta kaloria murrizketari buruz egin dira eta hainbat onura aurkitu dira, esaterako, neurologikoak, kardiobaskularrak eta zerebrobaskularrak.

## Erlijio-baraua 
Barau egitea oso antzinatik erlijioarekin lotuta egon da.

### Juduen baraua 
Yom Kippur urteko egun sakratuena da juduentzat. Baraua egiteaz gainera, sexu harremanak eta bainua saihestu behar dira egun osoan zehar.

#### Pekamenaren eguna 
Israeldarren urteko barau eguna zen. Tenpluaren suntsiketa eta Babiloniako gatibualdiaren ondoren lau egun ezarri ziren baraua egiteko.

#### Barau pertsonala 
Salmoen liburuan maiz idatzita dago baraua egin beharra arazoei aurre egiteko. Adibide gisa; 35, 69 eta 109 salmoak. Gainera, Daniel 9:3; 10:3; Esdras 10:6; Nehemias 1:4.

Baraua ohikoa zen juduen artean lehen mendean zehar eta Itun Berrian aipatzen da. Jesusek barau egiten zuen.

### Musulmanen baraua 
Sawm izenaz ezaguna da. Ramadan hilabetean egiten da eta musulmanen laugarren oinarria da. Barau egitea gomendatzen da urteko beste sasoietan, baina Ramadan hilabetean derrigorrezkoa da. Hala ere, egunez bakarrik egiten da barau. Horrek bizimodua aldatzen du; biztanleak gauez biltzen dira eta egunez gutxi egiten dute. Musulman etorkin asko beren herrialdeetara itzultzen dira maiz, beste musulmanekin barau egiteko; arrazoi nagusietako bat da hilabetea errazagoa egiten zaiela. Elikadura ere aldatzen da, kaloria gehiago duten jakiak prestatzen baitituzte.

Umeak, gaixoak, bidaiariak eta hilerokoarekin dauden emakumeak ez daude barau egitera derrigortuta.

### Kristauen baraua 
Kristautasuna judaismotik datorrenez, juduen barauarekin lotuta dago.

## Erreferentziak 
## Ikus, gainera 
* Abstinentzia

## Kanpo estekak
Codec

**Codec** *Coder-decoder* hitzen lehen silabetatik datorren hitza da. Software edo Hardware bidez garatzen da, eta datu jario edo seinale bat kodifikatzeko ahalmena du, internet bidez bidaltzeko adibidez. Aldi berean, kodifikaturiko datu horiek jasotzea nahi duenak Codec-arekin kontrakoa egiteko gaitasuna du, hau da, sortu den datu multzo kodifikatua dekodifikatu, eta horrela, datu multzoak duen formatua exekutatzeko beharrezkoa den programa erabili.

Codec-ak bideokonferentziatan eta komunikabideen emanaldietan erabiltzen da sarri.

Codec gehienek datu galerak dituzten, ahalik eta tamainarik txikiena lortzeko, saretik bidaltzeko. Galerarik ez dituzten codec-ak ere badira, baina azken honen erabilera, galerarik ez dituztenarekin alderatuta txikia da. Honen zergatia, kalitate/tamaina erlazioa eskasa lortzen delako da. Tamaina asko handitzen den arren, kalitatearen irabazia ia ez da nabaritzen. Hala ere, batzuetan hobe da galerarik gabeko metodoarekin kodifikatzea, behin eta berriz bidali behar den artxibo bat, behin eta berriz kodifikatzen baldin bada, azkenean kalitate gehiegi galduko du.

Multimedia fitxategi askok, bideo eta audio fitxategiak dituzte, eta askotan erreferentzia bat edo kontainer bat dute barnean audioa eta bideoa sinkronizatzeko. Hiru datu-fluxu hauek aplikazio, prozesu eta hardwareekin kontrola daiteke, baina datu-fluxuak erabilgarriak izateko, kapsulaturik egon behar dira. Kapsulazio hau burutzeko, fitxategi kontenedoreari formatu bat eman behar zaio. Formatu hauek .mpg,.avi,.mov,.mp4,.rm,.ogg,.mkv edo .tta izan daiteke, beste askoren artean.

## Kanpo estekak 
* About.com-eko 'Codec' Sarrera (ingelesez)
* Codec-ei buruzko Windowseko FAQ-a (ingelesez)

## Erreferentziak
Leonor Gaztelakoa

**Leonor Gaztelakoa** izan daiteke:
* **Leonor Gaztelakoa** edo Leonor Plantagenet (1162-1214), Alfontso VIII.a Gaztelakoaren emaztea.
* **Leonor Gaztelakoa (1191-1244)** (1202-1244), Jakue I.a Aragoikoaren emaztea.
* **Leonor Gaztelakoa (1241-1290)**, Eduardo I.a Ingalaterrakoaren emaztea.
* **Leonor Gaztelakoa (1307-1359)** Alfontso IV.a Aragoikoaren emaztea.
* **Leonor Gaztelakoa** edo Leonor Aragoikoa (1358-1382) (1358-1382), Joan I.a Gaztelakoaren emaztea.
* **Leonor Trastamarakoa** (1363 -1416), Karlos III.a Nafarroakoaren emaztea.
* **Leonor Gaztelakoa** edo Leonor Austriakoa (1498-1558), Manuel I.a Portugalgoa eta Frantzisko I.a Frantziakoaren emaztea
Dabilen Elea saria

thumb|Joan Mari Torrealdai, 2009ko sariduna.
**Dabilen Elea saria** euskal liburugintzaren alorrean ibilbide jakin bati aitortza egiteko ematen dute urtero 2008tik aurrera euskal liburugintzaren inguruko bost elkartek: Euskal Editoreen Elkartea (EEE), Euskal Idazleen Elkartea (EIE), Euskal Irudigileen Elkarte Profesionala (APIE-EIEP), Euskal Itzultzaile, Zuzentzaile eta Interpreteen Elkartea (EIZIE) eta Galtzagorri Haur eta Gazte Literaturaren Elkartea.

## Sarituak 
* 2008-Antton Olariaga
* 2009-Joan Mari Torrealdai
* 2010-Itxaropena argitaletxea
* 2011-Mariasun Landa
* 2012-Joxe Azurmendi
* 2014-Jon Zabaleta.

## Erreferentziak 
## Kanpo estekak
Olga Syahputra

**Yoga Syahputra** (Jakarta, Indonesia,  - Singapur, ) Jakartan jaiotako Indonesiar aktore, umorista eta abeslaria izan zen.

32 urterekin hil zen, 2014ko apirilean antzemandako meningitis baten ondorioz.

## Filmografia
Öland poni

**Öland poni**, (), Suediako bertako zaldi arraza bat izan zen. Bere tamaina zein ezaugarriengatik ponien sailkapen taldean sartzen zen.

Arraza Baltiko itsasoaren Öland uhartean zeukan jatorria, eta Estoniako Saaremaa poniarekin senideturik zegoen. Arraza lehendabiziko aldiz xVI. mendean deskribatu zuten. Azken aberea 1925. urtean akabatu zen. Arraza garbiko azken alea Lilly izeneko behor bat izan zen eta Kåtorpko Torslunda Gården hil zen. Bere hezurdura Skogsbyko Öland Folk High Schoolen ikusgai dago. Egun ahaleginetan dabiltzate Öland ponia berreskuratzeko.

## Erreferentziak 
## Kanpo estekak
FK Ekranas

**FK Ekranas** (lituanieraz *Futbolo klubas Ekranas*) Lituaniako futbol talde onenetakoa da, Panevėžys hirikoa. 7 aldiz irabazi du Lituaniako futbol liga eta 5 aldiz Kopa.

## Historia 
Taldea 1964 urtean sortu zen eta lehenengo titulua 1985eko Lituaniako Liga izan zuen, nahiz eta Sobietar Batasuneko eskualde mailako lorpena baino ez izan. Hala ere urte horretan bertan bere lehenengo kopa ere eskuratu zuen.

Lituaniako txapelketak sortu zirenetik talderik indartsuenetakoa izan da, batez ere azken urteetan, 2008tik aurrera 5 liga eta bi kopa lortu baititu. 2014an maila galdu zuen eta taldea desegin zen.

## Palmaresa 
### Lituanian: 16 
* Liga (7): 1993, 2005, 2008, 2009, 2010, 2011, 2012.
* Kopa (5): 1985, 1998, 2000, 2010, 2011.
* Lituaniako Superkopa (4): 1998, 2006, 2010, 2011.

### Nazio artean: 1 
* Baltikoko Txapeldunen Kopa (1): 2006.

## Denboraldi 
## Erreferentziak 
## Kanpo estekak 
*  Webgune ofiziala
Asexualtasun

thumb|Asexualen bandera.
**Asexualtasuna** beste pertsonenganako sexu-erakarpenik eta sexu-harremanik ez izateko sexu-joera duen pertsonaren izaera da. Sexu-abstinentziaren kasuan ez bezala, asexualtasuna egoera egonkorra da, pertsona baten orientazio sexual mota bat alegia; bestalde, pertsona asexualak sexu-harremanak izan ditzake, baina beste pertsona bati atsegina emateagatik soilik edo ugaltzeko gogoagatik soilik burutzen ditu, sexu-gogorik gabe; masturbazioa eta beste praktika autoerotikoak ere egin ditzake. Abstinentziaren eta zelibatuaren kasuetan ez bezala, azkenik, asexualtasuna ez da sinesmenek zuzenean eragindako egoera bat, pertsonaren uneko izaera baizik.

## Erreferentziak 
## Ikus, gainera 
* Pansexualitate
* Bisexualitate
* Sexu-joera

## Kanpo estekak
Lituaniako futbol kopa

**Lituaniako futbol kopa** (lituanieraz *Lietuvos futbolo federacijos taurė*) Lituanian urtero jokatzen den kanporaketa bidezko futbol txapelketa da. 1947an abiatu zen eta Sobietar Batasunaren garaian ere jokatzen jarraitu zen, nahiz eta 1943-1989 urteen artean Sobietar Batasuneko Kopara sailkatzeko baliagarria izan zen.

Beste herrialdetan ez bezala, Lituanian futbol talde askok irabazi dute kopa, 25 taldek hain zuzen ere.

## Palmaresa 
* (luz), luzapenaren ondoren.
* (pen), penalti jaurtiketak.

## Garaipenak 
## Ikus, gainera 
* Lituaniako futbol liga

## Kanpo estekak
Ipar Mazedoniako futbol liga

**Ipar Mazedoniako futbol liga** (mazedonieraz Прва македонска Фудбалска Лига, *Prva Мakedonska Fudbalska Liga*) Ipar Mazedoniako Errepublikako futbol liga da. 1992an izan zuen lehen ekitaldia, Jugoslaviako Liga desegin ondoren, eta Vardar Skopje da garaipen gehien lortu dituen taldea.

Lehenengo ekitaldian 18 talde aritu ziren lehen mailan baina aldian aldian kopuru hori gutxitzen joan da eta gaur egun 12 taldek osatzen dute lehen maila. 2014tik aurrera 10 talde baino ez izatea aurrikusten dute.

## Podiuma 
## Palmaresa 
* ¹ 2001-02 denboraldian fase erregularra jokatu ondoren sei lehenek bigarren fasea jokatu zuten. Taulan adierazitako puntuak bigarren fase honi dagozkio.
* ² 2020ko martxoan COVID-19 pandemiaren erruz Liga bertan behera gelditu zen eta une horretan zegoen sailkapena ofizial bihurtu zen.
* ³ 2023-24 denboraldiko txapelduan elkarren artean jokaturiko partidetan lorturiko puntuek erabaki zuten, Strugak 6p eta Shkëndijak 3p.

## Garaipenak 
## Ikus, gainera 
* Ipar Mazedoniako futbol kopa
* Jugoslaviako Liga

## Kanpo estekak
FK Inkaras

**FK Inkaras** Lituaniako futbol talde onenetakoa izan da, Kaunas hirikoa. 2 aldiz irabazi du Lituaniako futbol liga eta 7 aldiz Kopa. 2003an desagertu egin zen.

## Historia 
Taldea 1937an sortu zen eta Sobietar Batasunaren Lituaniako talde onenetakoa izan zen. 1948 eta 1954 artean lau kopa irabazi zituen eta 60. hamarkadan beste bi.

Lituaniako txapelketak antolatu zirenean bi liga irabazi zituen, 1994-95 denboraldian Žalgiris Vilniusekin puntutan berdindu ondoren beraien arteko partida jokatu zen txapelduna erabakitzeko eta Inkaras Kaunasek 2-0 irabazi zuen. Ordukoa du azkenengo Lituaniako Kopa ere. 2003an taldea desagertu egin zen.

## Palmaresa 
### Lituanian: 15 
* Liga (2): 1995, 1996.
* Kopa (7): 1948, 1949, 1951, 1954, 1965, 1969, 1995.
* Lituaniako Superkopa (1): 1995.

## Kanpo estekak
Sabina de la Cruz

thumb|Sabina de la Cruz kalea Bilboko Ipar Irlan
**Sabina de la Cruz García** (Sestao, 1929 — Bilbo, 2020ko azaroaren 27a) bizkaitar poeta, irakaslea, eta idazlea izan zen. Blas de Oteroren alarguna, bere senarraren lanak erreibindikatu zituen Blas de Otero Fundazioaren bidez. Haren lanen nagusiak Oteroren ingurukoak izan ziren.

## Biografia 
Merkatarien familia batean jaioa, gazte-gaztetatik Bilboko giro kulturaletan murgildu zen. Horrela garaiko intelektual eta artista asko ezagutu zituen, besteak beste, Angela Figuera, Agustin Ibarrola, Javier de Bengoechea, Vidal de Nicolás, Angel Ortiz Alfau, Gabriel Celaya eta Blas de Otero bera.

Filologia erromanikoan doktorea, Madrilgo Unibertsitate Konplutensean urtetan irakasle izan zen. 1961tik bere bizitza Oteroren bizitzarekin lotuta egon zen, poetaren heriotza gertatu arte, 1979an.

## Obrak 
* *Contribución a una edición crítica de la obra literaria de Blas de Otero*. Madril: Unibertsitate Konplutensea, 1983.
* *La erotización del espacio en los poemas de amor de Blas de Otero*. Eros literario. Madril: Unibertsitate Konplutensea, 1989.
* *Blas de Otero, mediobiografía* (Turner) (Mario Hernándezekin batera)
* *Poesía escogida de Blas de Otero*, (Vicens Vives, Bartzelona, 1995)
* *Los poemas vascos de Blas de Otero* (Bilboko Udala, 2002)
* *El eterno retorno*
* Blas de Oteroren Obra guztien (*Obra completa (1935-1977)*) edizioan lagundu zuen. Lana Mario Hernándezekin batera plazaratu zuen, 2013an. Edizioa urte asko atzeratu zen eta nahiko kritikatua izan zen. Halaber, Sabina de la Cruzek Blas de Oteroren laneei egindako hitzaurre batzuk plazaratu zituen.

## Aintzatespenak 
Bilboko Ipar Irlako kalea batek Sabina de la Cruz izena darama

## Erreferentziak 
## Kanpo estekak 
* http://www.euskomedia.org/aunamendi/26656
* Aixerrotako ikasleek egindako elkarrizketa.
Arana (Alkiza)

**Arana** Alkizako bailara edo auzoa da. Herrigunea Anoetarekin lotzen dituen Gi-3630 errepidearen alde banatan kokatzen da. Urak Oria ibaian Anoetan isurtzen dituen Mandabe errekak zeharkatzen du bailara.

Bailararen jatorria 1775ean udalak herri-sailetako inaurkina biltzeko dekretu batean dago non udalerria lau bailaratan banatu zuen: Azaldegi, Aldapa, Arana Behea eta Arana Goikoa. Bailaren oraingo konfigurazioa 1940koa da, urte horretan Sakamidra bailara sortu zelako eta bertan Aranako eta Azaldegiko baserri batzuk integratu zirelako.

Arana bailara baserri eta etxe hauek osatzen dute: Agerre, Albiztegi, Altzorbe, Antzieta, Arritzaga, Arritzaga Berri, Beleburupe, Bengoetxea, Bentzalaga, Bentzalaga Txiki, Errekalde, Garaikoetxea, Goiz Argi, Igarantzabal, Intxaurrandiaga, Iriolatza, Lortxinaga, Mendiolazpi, Muinozabal, Soaitz, Sustrai, Udarrats Gorri, Urkullu, Urrutikoetxea, Zumitzeta eta Zumitzeta Borda.

Aranan egon zen herriko hiru errotetako bat, Igaran, 1810ean udalak enkantean jarri eta pribatizatu zuena.

Alkizako jarduera ekonomiko inportanteenetako batzuk Aranan kokatzen dira: Elektralkiza zentral hidroelektrikoa, Inazio Urruzola txakolindegia, Soaitz zorrozketak, Ekotalo elikagaien transformazioa eta Intxaurraundiagako behitegia.

Bestetik, Errekalde baserriaren ondoan Anoetako zentral elektrikoaren saltora doan ura biltzeko presa eta ubidearen hasiera daude. Presak Mandabe errekaren urak biltzen ditu.

Aipagarriak dira Intxaurrandiagako karobia, eraberrituta dagoena, eta Altzorbeko iturri-latsarria.

## Erreferentziak
FK Rabotnički

thumb|250px
**FK Rabotnički** (mazedonieraz ФК Работнички, izen osoa *Fudbalski klub Rabotnički Skopje*) Ipar Mazedoniako Errepublikako futbol talde onenetakoa da, Skopje hirikoa. Ipar Mazedoniako 4 liga eta 3 kopa irabazi ditu.

## Historia 
1937an sortu zen eta historikoki trenbideko langileen futbol taldea izan da. Jugoslaviaren garaian Mazedoniako liga gehien irabazi zituen taldea izan zen, kontutan hartu behar da Skopjeko beste taldea FK Vardar Jugoslaviako ligetan ari zela.

Mazedoniako txapelketak abiatu zirenean ez zen puntako taldea baina 2005ean liga irabaztearekin batera aro on bati hasiera eman zion eta 2008 artean beste bi liga eta bi kopa eskuratu zituen.

2013 eta 2015 artean Liga bat eta bi Kopa eskuratu zituen.

## Palmaresa 
### Mazedonian: 7 
* Ipar Mazedoniako liga (4): 2005, 2006, 2008, 2014
* Ipar Mazedoniako kopa (4): 2008, 2009, 2014, 2015

## Kanpo estekak 
*  Webgune ofiziala
FK Sileks

**FK Sileks** (mazedonieraz ФК Силекс, izen osoa *Fudbalski klub Sileks*) Ipar Mazedoniako Errepublikako futbol talde onenetakoa da, Kratovo hirikoa. Ipar Mazedoniako 3 liga eta 2 kopa irabazi ditu.

## Historia 
1965ean sortu zen baina talde apala izan zen Jugoslaviaren garaian. Emaitzarik onena 1990eko Jugoslaviako Kopako final laurdenak izan zituen.

Mazedoniako txapelketak abiatu zirenerako talde bikaina osatu zuen eta lehen hiru ligatan bigarren egin ondoren hurrengo hirurak irabazi zituen. Garai hartakoak ditu bere bi kopa garaipenak ere.

Bi hamarkada titulurik lortu gabe egon ondoren 2020an bigarren egin zuen Ligan eta 2021ean Kopa irabazi zuen, baina urte berean maila galdu zuen. 2021-22 denboraldian bigarren mailan zegoela Kopako finalera iritsi zen eta penalti jaurtiketatan galdu zuen. Hala ere urte hartan lehen mailara igotzea lortu zuen.

## Palmaresa 
### Mazedonian: 8 
* Ipar Mazedoniako liga (3): 1996, 1997, 1998
* Ipar Mazedoniako kopa (3): 1994, 1997, 2021
* Mazedoniako Errepublikako Kopa (2): 1989, 1990

## Kanpo estekak 
*  macedonianfootball.com webguneko informazioa
Unicast

Sare aplikazioetan, **Unicast** helbideratze mota igorle bakar batek hartzaile bakar bati mezuak bidaltzeko metodoa da.
thumb|225x225px
## Helbideratze metodoak 
Lau helbideratze metodo aitortzen ditu Internet Protokoloak eta beste sare helbideratze sistemek:

* **Unicast** helbideratze motak "1-1" asoziazioa erabiltzen du igorle eta helburuaren artean: igorle bakar batek hartzaile bakar bat identifikatzen du.
* Multicast helbideratze motak "1-N" asoziazioa erabiltzen du igorle eta helburuen artean: igorle bakar batek, identifikaturiko N erabiltzaileri bidaltzen dio informazioa.
* Broadcast helbideratze motak, "1-N" asoziazioa erabiltzen du: igorle bakar batek, N erabiltzaileri bidaltzen dio informazioa, baina N horiek, berriz ere beste N erabiltzaileri bidaliko dizkiote informazioa.
* Anycast helbideratze motak, "1-1" asoziazioa erabiltzen du, baina hartzailearen identifikazioa bakarra den arren, identifikazio horren atzean hartzaile talde bat egongo da.

## Xehetasunak 
Gaur egun Interneten gehien erabiltzen den helbideratze mota da. Sarean helbide bakar eta esklusibo batez indentifikaturik dagoenari mezu bat bidaltzeko metodoa da. Adibidez, bidaltzaile batek 2 pertsona desberdini mezu bat bidali nahi baldin badio, 2 mezu bidali beharko ditu, bat bakoitzari, helbide bakarra izango baitute. Gerta daiteke, fisikoki ordenagailu bakarra izatea, eta honek bi unicast helbide izatea, bakoitza zeregin ezberdin baterako erabiltzen duelarik.
Unicast, Streaming eta zuzeneko emanaldietarako erabiltzen da gehien bat.

## Ikusi ere 
* IP helbidea
* Multicast
* Anycast
* Broadcast

## Erreferntzia 
## Kanpo Loturak 
* "Differences Between Multicast and Unicast"
* "What Is Unicast IPv4 Routing?"

## Kanpo estekak
Rendez vous point

Rendezvous Point(RP) multicast sare bateko routerra da. RP honek, erro papera izango du multicast sare batean.
RP-ak multicast domeinuko trafikoa kudeatuko du, eta DR(Designated Router)ko PIM guztiak jasoko ditu, ASM mezuak bidalitako multicast trafiakoarekin batera.
Bi RP-ren arteko mezuak eta trafikoa ahalbidetzeko, MBGP(Multiprotocol BGP) erabiliko da. Trafiko hau, RP ezberdinetan kokaturiko igorle eta hartzaileen trafikoa ahalbidetzeko erabiliko da batez ere.

## Rendez vous motak 
• RP Estatikoa

• Bootstrap bideratzailea(BSR)

• Auto-RP

• Anycast-RP

• Phantom RP

• Kapsulaturiko RP

## RP Estatikoa 
Posible da RP estatiko bat konfiguratzea multicast talde batentzat. RP-aren helbidea domeinuko bideratzaile guztietan konfiguratu beharko da. RP estatikoak konfiguratzea nahiko erraza da eta bideratzaile bakoitzean pare bat sarrera gehitzen egin daiteke. Sareak

If the network does not have many different RPs defined and/or they do not change very often, then this could be the simplest method to define RPs. Sarearen tamaina txikia denean, RP esatikoak erabiltzea aukera on bat izan daiteke.
Hala ere, sare konplexuetan ez da horren erraza izango. Bideratzile guztiek RP helbide berbera izan behar duenez, RP helbidea aldatzen den bakoitzean, bideratzaile guztien RP helbidea aldatu beharko da.

## BSR 
Bootstrap bideratzailea(BSR) bideratzaileak RP informazioa ikasteko mekanismo bat da. PIM domeinuaren barnean dauden bideratzaile guztiek BSR-ak duen RP cache berdina izateaz arduratzen da.BSR-aren funtzioa domeinuan daude bideratzaile guztiei RP multzoaren informazioa zabaltzea da.
Aukeraturiko BSR-ak, BSR mezuak bidaltzen ditu RP multzoko informazioarekin, erabilgarri dauden interfaze guztietara.

## Kanpo estekak 
* "Rendezvous Point Engineering"
G.711

**G.771** ITU-T definituriko estandar bat da audioaren kodifikaziorako. Telefonian erabiltzen da gehien bat estandar hau eta 1972. urtean zabaldu zuten kodea. G.711 estandarrak giza ahotsa digitalki kodetzen du, 8 biteko bereizmena duten hitzak erabiltzen ditu eta 8000 lagin segunduko hartzen ditu eta 64Kbit/s-ko datu-fluxua du.

Estadar honentan bi metodo erabiltzen dira batez ere:

µ-law: Estatu Batuetan eta Japonen erabiltzen dena
A-law: Aurreko bi herrialdeetan ezik, mundu guztia erabiltzen dena.

Bi metodoak profil logaritmikoan oinarrituriko kurba erabiltzen duten, baina A-law metodoa euskarri digitaletan errez inplementatzeko diseinatua izan zen. Seinalea bidali aurretik eta zarata ekiditeko, konpresio metodo bat erabiltzen da seinalea kodetu aurretik. Seinalea hartzaileak deskodetzen duenean kontrako bidea hartzen da, hedapen bat egiten da, jatorrizko seinalea berreskuratzeko.

## Eginbideak 
* Laginketa frekuentzia 8&nbsp;kHz
* 64 kbit/s datu-fluxua(8&nbsp;kHz-eko laginketa frekuentzia x 8 bit langi bakoitzeko)
* Atzerapen tipikoa 0.125 ms-koa da
* G.711 is a uhin-formadun kodeketa da.

## Kanpo estekak 
* ITU-T Recommendation G.711 - (STD.ITU-T RECMN G.711-ENGL 1989)
* ITU-T G.711 page
* ITU-T G.191 software tools for speech and audio coding, including G.711 C code
* Code Project C# implementation of G.711 with source code
* RFC 3551 - RTP Profile for Audio and Video Conferences with Minimal Control - G.711 - PCMA and PCMU definition.
* RFC 4856 - Registration of Media Type audio/PCMA and audio/PCMU
* RFC 5391 - RTP Payload Format for ITU-T Recommendation G.711.1 (PCMA-WB and PCMU-WB)
Broadcasting (networking)

eskuinera|250px
**Broadcastinga** soinu eta bideo seinaleen distribuzioa da, audio eta bideo komunikabideen bidez hedatzen direnak. Publiko orokor bati edo zehatz bati bideratuta izan daiteke. Ezagunenak eta erabilienak telebista (irudiak eta soinua) eta irratia (soinua bakarrik) dira.

## Helbideratze metodoak 
Lau helbideratze metodo aitortzen ditu Internet Protokoloak eta beste sare helbideratze sistemek:

* Unicast helbideratze motak "1-1" asoziazioa erabiltzen du igorle eta helburuaren artean: igorle bakar batek hartzaile bakar bat identifikatzen du.
* Multicast helbideratze motak "1-N" asoziazioa erabiltzen du igorle eta helburuen artean: igorle bakar batek, identifikaturiko N erabiltzaileri bidaltzen dio informazioa.
* **Broadcast** helbideratze motak, "1-N" asoziazioa erabiltzen du: igorle bakar batek, N erabiltzaileri bidaltzen dio informazioa, baina N horiek, berriz ere beste N erabiltzaileri bidaliko dizkiote informazioa.
* Anycast helbideratze motak, "1-1" asoziazioa erabiltzen du, baina hartzailearen identifikazioa bakarra den arren, identifikazio horren atzean hartzaile talde bat egongo da.

## Difusio IPv4 sareetan 
IPV4 protokoloak, datuen difusioa ahalbidetzen du. IPv4 protokoloan,

Sare baten barruan dauden azpisare konkretu batzuetan bakarrik erabil daiteke difusioa, orokorrean, bideratzaile baten azpian daudenen artean.
Hau egiteko, bi difusio modu daude:

### Difusio mugatua(limited broadcast) 
255.255.255.255 helbidea duten IP paketeak bidaltzan datza. Pakete honek, sare fisiko berdinean dauden adabegietara bakarrik iritsiko da. Orokorrean, LAN sare bat izango da.

### Multidifusioa(multicast) 
Multidifusioak, helbide-tarte berezi bat erabiltzen du D klasea izenez ezagutzen denak. Helbide hauek ez dituzte adabegiak identifikatzen, sareak eta azpisareak baizik. Pakete bat berbideratzen denean multidifusio helbide batekin,tarteko bideratzaile guztiak paketea azpisare horretara bidaltzeaz arduratzen dira. Azken hau, azpisare horretan dauden adabegi guztietara bidaltzeaz arduratzen da.

Broadcast helbideak "sortzeko" azken bitak 1 balioarekin betetzen dira.Adibidez, 192.168.11.0/24 helbidearen broadcast helbidea 192.168.11.255 izango da.
Gaur egun, multidifusioa experimentalki erabiltzen da.

## Erreferentziak 
## Kanpo estekak 
* Encyclopædia Britannica entry *broadcast network*
* Network Broadcasting and Multicast
H.323

H.323, ITU-T definituriko protokoloa ikus-entzunezko komunikazio web saioetarako. 2000. urtetik aurrera hasi zen inplementatzen, Microsoft Netmeeting eta Ekiga sistemetan adibidez. H.32x protokoloetako bat da, RDSI, RTC edo SS7 komunikazioak zuzentzen dituztenak.

H.323 IP ahots komunikazioetan erabiltzen da orokorrean(VoIp, Internet telefonia edo IP telefonia) eta IP-n oinarritzen diren bideokonferentzietarako.

## Historia 
LAN sareetan multimedia aplikazioen garraioa sustatzeko mekanismo bezala sortu zen H.323, baina VoIP-ek dituen eskakizunak asetzeko aldaketa batzuk izan ditu. H.323-ren puntu nabarmenetako bat,estandar multzao bat berehala jarri zituela eskuragai izan zen. Ez soilik dei arrunt bat egiteko protokoloa, protokolo hauek zerbitzu gehiago eskaintzen zituen, komunikazio komertzialak aurrera eramateko beharrezkoak zirenak ain zuzen.
H.323 VoIP multzoko lehen estandarra izan zen RTP-ren IETF estandarra barneratzen, IP sareetatik audio eta bideoak garraiatu ahal izateko.
H.323, RDSI Q.931 protokoloan oinarritzen da eta IP eta RDSI-ren arteko lankidetza konbinatzen dituzten egoeretarako prestaturik dago, eta baita IP eta QSIG-en artekoetarako. Dei eredu batek adibidez, RDSI duen ereduaren antzekoak, IP Telefoniaren barneratzea errezten du PBX-en oinarritzen diren RDSI sareetan.

## Protokoloak 
H.323 ITU-ren beste protokolo batzuei erreferentzia egiten die:

H.225.0 - Dei baten seinalizazioa deskribatzeko protokoloa da.
H.245 - Mutimedia komunikazioak kontrolatzeko protokolo da.
H.450 - Zerbitzu gehigarriak deskribatzen ditu.
H.235 - H.323ko seguratasuna deskribatzen du.
H.239 - Trama bikoitzaren erabilera deskribatzen duen protokoloa da. Orokorrean, trama bat aurkezpenerako erabiltzen da eta beste bat denbora errealeko bideoarentzako.

## Ikusi ere 
SIP

## Kanpo Loturak 
* H.323 Information Site
* GnomeMeeting
* OpenH323 project
* VoIP information site
* xmeeting for MacOS X
* GNU Gatekeeper
FK Sloga Jugomagnat

**FK Sloga Jugomagnat** (mazedonieraz ФК Слога Југомагнат, izen osoa *Fudbalski Klub Sloga Jugomagnat*) Ipar Mazedoniako Errepublikako futbol talde onenetakoa izan zen, Skopje hirikoa. Ipar Mazedoniako 3 liga eta 3 kopa irabazi zituen.

## Historia 
Taldea 1927an sortu zen **FK Zafer** izenarekin. Hasiera hartan talde kulturanitzena izan zen, albaniarrak eta turkiarrak baitziren gehienak. 1945ean komunismoaren barnean izena aldatu behar izan zuen eta **FK Sloga** izena hartu zuen, zeinak "batasun" esan nahi duen. Zale gehien zituen taldea izan arren ez zen gobernuaren gustokoa eta honek beste batzuk babestu zituenez ez zuen emaitza onik lortzerik izan.

1989an Rafet Muminović aberatsak bere **Jugomagnat** enpresarekin babestu izanak eta Mazedoniako txapelketak sortu izanak taldea nabarmen indartu zuten eta hirugarren mailatik lehen mailaraino iritsi zen urtez urte. 1996an lorturiko Kopa tituluak garai bikain bati eman zion hasiera, 2004 artean 3 liga eta hiru kopa lortu baitzituen. 2005ean ordea diru arazoak pairatzen hasi zen eta 2009an bi partidatara ez aurkezteagatik taldea hirugarren mailara jeitsiarazi zuten eta ondorioz desagertu egin zen. 2012an FC Albarsa taldearekin bat egin eta KF Shkupi taldea eratu dute, baina ofizialki talde berria ez da Slogaren oinordekotzat hartzen.

## Palmaresa 
### Mazedonian: 6 
* Ipar Mazedoniako liga (3): 1999, 2000, 2001
* Ipar Mazedoniako kopa (3): 1996, 2000, 2004

## Kanpo estekak 
*  Webgune ofiziala
Margotzeko liburuxka

**Margotzeko liburuxka** lerro hutsez egindako marrazkiz osaturiko irudi multzo bat da, irudiko hutsuneak kolorez margotuak izateko prestatuak eta bereziki haurrei zuzenduak. Jolasa izateaz gainera, irudi konplexuak ikasi behar diren egoeretan (mapak, anatomiako irudiak) baliagarriak dira. Geometria ikasteko ere erabil daitezke. Haurrak irakaslearen hizkuntza ezagutzen ez duenean tresna interesgarria dela ere aipatu da.

## Kanpo estekak
Hequ poni

**Hequ ponia**, (txineraz: 河曲马}} , pinyinez: Héqū mǎ), garai batean *Nanfanhe* deitua, Txinako, Tibeteko zein Mongoliako bertako zaldi arraza  bat da. Bere tamaina zein ezaugarriengatik ponien sailkapen taldean sartzen da.

Arraza honen aldaera bat Mongolian aurkitu daiteke ere.

Qinghai, Sichuan eta Gansu probintzietan zabalduta dago, Ibai Horiaren arroan barrena.

## Etimologia 
Arraza aspaldi Nanfanhe zaldia deitzen zen eta 1954. urtetik aurrera Hequ ponia deitzen hasi ziren.

## Ezaugarriak 
## Kanpo estekak 
 arrazari buruzko artikulua "The equinest" entziklopedian
Akamai

**Akamai Technologies, Inc.** Cambridgen sortua izan zen, Massachusetts-en, CDN (content distribution network) enpresa bat da, hau da, cluster edo zerbitzari talde asko ditu interneten zehar barreiaturik. Kasu honetan Akamaiek erabiltzailetik ahalik eta gertuen egoten saiatzen da, beraz, clusterrak ISP-etan egongo dira kokaturik.

Enpresa 1998.urtean sortu zuen Daniel Lewin MIT-ekin ikasleak, Tom Leighton MIT-eko irakaslearen laguntzarekin. Akamai hitza, Hawaieratik datorren "argi" edo "listo" hitza da. Izenaz aratago, enpresak ez du zer ikusirik Hawaiiekin.

## Bezeroak 
Akamairen bezeroak hurrengoak dira:
Adobe Systems Incorporated, E*TRADE, American Express, Yahoo!, AOL Radio, Symantec, Match.com, Google, Microsoft, FedEx, BBC News web, la Canadian Broadcasting Corporation, Xerox, iVillage, Apple, Facebook, Music Television (MTV), los United States Geological Survey, la Casa Blanca, Reuters, Newegg.com, y XM Radio. Akamaire webgunean beste bezero asko ikusi daitezke [https://web.archive.org/web/20130730132423/http://spanish.akamai.com/enes/html/customers/customer_list.html ] Akamai-ren Webgunea.

## Bitxikeriak 
Al Jazeera Akamairen bezeroa zen, baina konpaniak kontratua bertan behera uztea erabaki zuen, Daniel Lewin sortzailea, 2001eko irailaren 11ko atentatuetan eraila izan baitzen.

## Erreferentziak 
## Kanpo estekak 
* Akamairen webgunea
* Akamairen bezero lista (gazteleraz)
* Akamaik Al-Jazerari zerbitzuak ukatzen dizkio(ingeleraz)
Eskatu ahalako bideo

**Eskatu ahalako bideoa** edo **VoD** (ingelesetik: *Video On Demand*), ikusleak nahi duen momentuan, nahi duen edukia eskura eduki ahal izateko telebista sistema bat da. Bi modu daude eskatua ahalako bideoa ikusteko: lehena, momentuan ikustea, eta bigarrena, bideoa digitalki grabatzen duen hardware bat erabiliz grabatzea edo ordenagailura deskargatzea beste momenturen baten ikusteko.

## Historia 
1990. urtean lehen VoD sistema komertziala jarri zen martxan Hong Kongen, baina ez zuen asko iraun, garai haietan CDak askoz merkeagoak zirelako eta ordaindu beharreko telebista ez zirelako ohikoak Hong Kongen.

1994. urtetik aurrera Web zerbitzu bat garatzen zuten Cambridgen. Zerbitzu honek, Cambridgen datu sareari loturik zeuden 250 etxebizitza eta irakaskuntza zentrori datu eta bideoa eskaintzen zien.

MPEG-1 bidezko *streaming*a Acorn Online Mediak garaturiko ATM sare bat eta STB zuen ICL komunikabideetarako ahalbideturiko zerbitzari baten bidez egin zen. Sistema honen 2Mbit/s-ko eskaintzen zituen etxe bakoitzeko eta ondoren 25Mbit/s-ra igo zen. BBC eta Anglia TVek eskaintzen zituzten edukiak, baina 1996.urtean alde batera utzi zen eduki hauek lortzea ez baitzen erraza.

1998.urtean, Kingston Comunications, Erresuma Batuko lehen VoD konpainia komertziala bihurtu zen. Telebista eta Internet deskodetzaile bakar batekin eskaintzen zuen, ADSL bidez.

2001.urtean, Kingston Interactive TV-ek 15.000 harpidetu zituen dagoeneko, eta HomeChoice zerbitzuak testatu ondoren, Londresen zabaldu zen. Honekin, 40.000 harpidetu izatera iritsi zen Kingston Interactive TV, baina 2006. urtea Tiscalik erosi zuen konpainia.

## Ikus, gainera 
* ipTV

## Kanpo estekak 
* "http://www.nytimes.com/2007/08/06/business/media/06stream.html"
* http://news.com.com/2100-1025_3-6021998.html"http://news.com.com/2100-1025_3-6021998.html"
* http://www.screendigest.com/reports/08ondemandmedia/readmore/view.html"http://www.screendigest.com/reports/08ondemandmedia/readmore/view.html"
* https://web.archive.org/web/20081220045546/http://www.reuters.com/article/pressRelease/idUS52307+06-Jan-2008+BW20080106"https://web.archive.org/web/20081220045546/http://www.reuters.com/article/pressRelease/idUS52307+06-Jan-2008+BW20080106"
FK Vardar

**FK Vardar** (mazedonieraz ФК Вардар Cкoпje, izen osoa *Fudbalski klub Vardar Skopje*) Ipar Mazedoniako Errepublikako futbol talde arrakastatsuena da, Skopje hirikoa. Ipar Mazedoniako 7 liga eta 5 kopa irabazi ditu, eta Jugoslaviako Kopa bat ere irabazi zuen 1961ean.

## Izena 
FK Vardar 1947an sortu zen "Vardar" izeneko zinema aretoan, hortik bere izena.

## Historia 
### Jugoslaviako garaian 
Lehenengo titulua 1961eko Jugoslaviako Kopa izan zuen, oraindik bigarren mailako taldea izanda, izan ere 1963 arte ez baitzuen lortu Jugoslaviako lehen mailara sartzea. 1987an Jugoslaviako liga irabazi zuen eta Europako Koparako sailkatu zen. Hala ere ligan zehar hainbat irregulartasun antzeman ziren eta ligako 12 talderi seina puntu kendu zizkioten, tartean Vardarri ere bai, eta beraz titulua ez zuen lortu, hirugarren gelditu baitzen sailkapen nagusian. Hala ere Europako Kopan bera aritu zen hurrengo urtean.

### Mazedonian 
Mazedoniako txapelketak abiatu zirenean FK Vardar puntako taldea izan zen eta lehen hiru ligak beraz eskuratu zituen, baita bi kopa ere. Gaur egun bera da Mazedoniako talderik indartsuena. 2020an liga irabazi zuen eta hurrengo denboraldian maila galdu zuen.

## Palmaresa 
### Mazedonian: 30 
* Ipar Mazedoniako liga (11): 1993, 1994, 1995, 2002, 2003, 2012, 2013, 2015, 2016, 2017, 2020
* Ipar Mazedoniako kopa (5): 1993, 1995, 1998, 1999, 2007
* Superkopa (2): 2013, 2015.
* Mazedoniako Errepublikako Kopa (12): 1956, 1966, 1967, 1968, 1969, 1970, 1971, 1972, 1973, 1980, 1981, 1993

### Jugoslavian: 1 
* Liga (0): 1987an irabazi zuen baina ondoren titulua kendu zitzaion.
* Kopa (1): 1961.

### Nazio artean: 0 
* Mitropa Kopa (0): finalerdiak 1968an.
* Balkandarren Kopa (0): finalista 1972 eta 1974ean.

## Euskal taldeen aurkako partidak 
Hauek dira Europako txapelketa ofizialetan Vardarrek euskal taldeen aurka jokatu dituen partidak:

## Kanpo estekak 
*  Webgune ofiziala
Oliver Sacks

thumb|260px|Oliver Sacks 2009an.
**Oliver Wolf Sacks** (Londres, 1933ko uztailaren 9a - New York, 2015eko abuztuaren 30a) nazioartean oso neurologo eta idazle ospetsua izan zen. Haren liburuak era atsegin eta dibulgatiboaz idatzita daude. Gaien aldetik berak ezagututako kasuetan oinarritzen da, hauek estilo pertsonalez eta erakargarriaz azalduz. Modu batez, zientzia azaltzeko modu hau XIX. mendearen estiloa berreskuratzen zuen.

## Biografia 
Oxfordeko Unibertsitatearen Queen's College graduatuta, Kaliforniako Unibertsitatean neurologiaz doktoregoa egin zuen. 1965etik New Yorken bizi da. Gaur egun Albert Einstein Medikuntza Eskolan neurologia irakasle klinikoa da. Halaber, New Yorkeko Unibertsitatearen neurologia irakaslea da eta Txiroen Arrebatxoen komentuan kontsulta darama.

## Estiloa 
Sacks-ek bere lanetan ez du arlo klinikoan sakontzen; gehiago interesatzen zaion gaixoen bizipenak eta ikuspuntuak. Nahiz eta gai ezkorra iruditu, Sacks alde baikorra bilatzen saiatzen da, arazoak dituzten pertsonek nola lortzen dute eguneroko bizimoduan moldatzen. Bere liburu ezagunena, *Awakenings*, 1990ean Penny Marshallek zinemara eraman zuen. Liburu horretan XX.mendeko hogeigarren hamarkadan gertatutako entzefalitis letargikoa izurritearen gaixoez kezkatu zen. Bere liburuetan azaldutako beste gaixotasun batzuk hauexek dira: Tourette sindromea, Parkinson gaixotasuna eta ikusmenaren agnosia azaldu ditu, besteak beste. Euskaratuta dagoen bere liburu bakarra, *Antropologo bat Marten*, Asperger sindromea pairatzen duen Temple Grandin irakasleari buruzkoa da.

## Obrak 
Artikuluetatik at, hauek dira orain arte argitaratu dituen liburuak:
* *Migraine*, 1970.
* *Awakenings*, 1973.
* *A Leg to Stand On*, 1984.
* *The Man Who Mistook His Wife for a Hat*, 1985.
* *Seeing Voices: A Journey Into The Land of the Deaf*, 1989.
* *An Anthropologist on Mars*, 1995. Euskaraz: *Antropologo bat Marten*. Euskaratzaileak, Xabier Olarrak. Euskal Herriko Unibertsitateko Argitarapen-Zerbitzua, 2003.
* *The Island of the Colour-blind (total congenital color blindness in an island society*, 1997.
* *Uncle Tungsten: Memories of a Chemical Boyhood*, 2001.
* *Oaxaca Journal*, 2002.
* *Musicophilia: Tales of Music and the Brain*, 2007.
* ''The Mind's Eye*, 2010.
* *Hallucinations'', 2012.

## Azken urteak 
2006an melanoma diagnostikatu zioten eskuineko begian. Bederatzi urte geroago, 2015eko urtarrilean metastasiak topatu zizkioten gibelean eta burmuinean. Publikoki iragarri zuen gertakaria, bere bizipenekin batera: Bere bizitzaren azken hilabeteak bizi izan zituen modurik sakonenean eta konszienteenean. 82 urterekin hil zen Manhattango bere etxean.

## Erreferentziak 
## Kanpo loturak 
* : Oliver Sacks-en web ofiziala
* : Oliver Sackes-en bideoak You Tuben
Liga Baltikoa (futbola)

**Liga Baltikoa** Estonia, Letonia eta Lituaniako talde onenek elkarren artean jokatzen duten futbol txapelketa da. 2007an jokatu zen lehen aldiz eta momentuz lau ekitaldi izan ditu. Talde letoniarrak izan dira gehienetan nagusi.

## Palmaresa 
* (pen), penalti jaurtiketak.

## Garaipenak 
### Taldeka 
### Herrialdeka 
## Kanpo estekak